কলিয়াবৰৰ জখলাবন্ধাস্থিত মিলন সংঘৰ বাকৰিত আজি পুৱাৰ ভাগত নিৰ্বাচনী প্ৰচাৰ চলায় বিজেপি নেতা তথা মন্ত্ৰী হিমন্ত বিশ্ব শৰ্মাই। নিজৰ ভাষণত শৰ্মাই বিজেপিৰ দিনত উন্নয়ন হোৱা বুলি দাবী কৰাৰ সমান্তৰালভাৱে সাম্প্ৰদায়িক ঘৃণাভৰা ভাষণ দিয়ে।
মন্ত্ৰীজনে নিজৰ ভাষণত বাৰে বাৰে ধৰ্ষণ আৰু হত্যাৰ বলি হোৱা অৰ্ণমাই বৰাৰ প্ৰসংগ টানি আনে। "বিজেপিক যেতিয়া ভোট দিব, নিশ্চিত হৈ থাকিব আৰু এগৰাকী অৰ্ণমাই বৰা সৃষ্টি হ'ব নোৱাৰে।" মন্ত্ৰীজনে কয়।
ইয়াৰ উপৰি 'অগপ, কংগ্ৰেছে 'ন-অসমীয়া' সকলকহে ভাল পায়, অসমীয়াক ভাল নাপায়' বুলি মন্তব্য কৰে।
"অগপই কাৰোবাক সুৰক্ষা দিব বিচাৰে। তেওঁলোকে বিজেপিক সকীয়াই দিছো বুলি মন্তব্য কৰে। মই কেশৱদাক উলোটাই কওঁ, বিজেপিক সকীয়াই নিদিব। পাৰিলে ন-অসমীয়াক সকীয়াই দিয়ক। তেতিয়াই গম পাম আপোনালোকৰ বীৰত্ব কিমান।" মন্ত্ৰী হিমন্তই কয়।
আনহাতে 'বুদ্ধিজীৱীসকলেও কেৱল ন-অসমীয়াসকলৰ কথা কয়' বুলি বুদ্ধিজীৱীসকলকো কটাক্ষ কৰে মন্ত্ৰীজনে।
নিজৰ ভাষণৰ মাজত নিজৰ অভিজ্ঞতাভিত্তিক একাধিক কাহিনীও কয় হিমন্তই। অৱশ্যে কাহিনী কোৱাৰ আগত "কলিয়াবৰৰ দৰে পবিত্ৰভূমিত মই আছো। মিছা কথা কোৱাৰ সাহস নাই" এইদৰে কৈ লয় মন্ত্ৰীজনে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
